turjo4nis/wikipedia-bn-dump-20250701 huggingface dataset:
কাজী জাফরউল্লাহ

কাজী জাফরউল্লাহ একজন বাংলাদেশি রাজনীতিবিদ, শিল্পপতি ও বাংলাদেশ আওয়ামী লীগের সর্বোচ্চ নীতিনির্ধারণী কমিটি সভাপতিমণ্ডলীর সদস্য। তিনি ২০০১ সালের জাতীয় সংসদ নির্বাচনে তৎকালীন ফরিদপুর-৫ আসন থেকে সংসদ সদস্য নির্বাচিত হন।

প্রারম্ভিক জীবন 
জাফরউল্লাহ ১৯৪৯ সালের ১ মার্চ ফরিদপুর জেলার ভাঙ্গা উপজেলায় জন্মগ্রহণ করেন। তার পিতা কাজী মাহাবুব উল্লাহ ছিলেন বৃহত্তর ফরিদপুর অঞ্চলের বিশিষ্ট ব্যবসায়ী, দানবীর ও সমাজসেবক। তার মাতার নাম বেগম জেবুন্নেসা। তার চাচা ডা. কাজী আবু ইউসুফ ছিলেন আওয়ামীলীগ নেতা এবং ফরিদপুর ৫ আসনের সাবেক সংসদ সদস্য। জাফরউল্লাহ সেইন্ট গ্রেগরী উচ্চ বিদ্যালয় থেকে ১৯৬৪ সালে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

১৯৭৫ সালে সপরিবারে বঙ্গবন্ধু হত্যার পরে ১৯৮১ সালে শেখ হাসিনার স্বদেশ প্রত্যাবর্তনের পর তার চাচা ডা. কাজী আবু ইউসুফের নির্দেশে তিনি আওয়ামীলীগের রাজনীতিতে স্বকীয় হন।

রাজনৈতিক জীবন 
১৯৭৫ সালে সপরিবারে বঙ্গবন্ধু হত্যার পর ১৯৮১ সালে শেখ হাসিনার স্বদেশ প্রত্যাবর্তনের পরেই জাফরউল্লাহ আওয়ামী লীগের রাজনীতিতে প্রবেশ করেন।

জাফরউল্লাহ ২০০১ সালের জাতীয় সংসদ নির্বাচনে আওয়ামী লীগের মনোনয়নে তৎকালীন ফরিদপুর-৫ আসন থেকে সংসদ সদস্য নির্বাচিত হন। ২০১৪ ও ২০১৮ সালের একাদশ জাতীয় সংসদ নির্বাচনে একই ফরিদপুর-৪ আসনে আওয়ামী লীগ সমর্থিত প্রার্থী হিসেবে নৌকা প্রতীক নিয়ে প্রতিদ্বন্দ্বীতা করে স্বতন্ত্র প্রার্থী মজিবুর রহমান চৌধুরীর কাছে পরাজিত হন।

২০১৬ সালের ২৩ অক্টোবর আওয়ামী লীগের ২০তম জাতীয় সম্মেলনে জাফরউল্লাহ সর্বোচ্চ নীতিনির্ধারণী কমিটি সভাপতিমন্ডলীর সদস্য হিসেবে নির্বাচিত হন। এছাড়াও তিনি আওয়ামীলীগের স্থানীয় সরকার ও সংসদীয় মনোনয়ন বোর্ডের সদস্য। বর্তমানে তিনি বাংলাদেশ আওয়ামী লীগের ৩নং প্রেসিডিয়াম সদস্য হিসেবে দায়িত্ব পালন করছেন।

ব্যক্তিগত জীবন 
জাফরউল্লাহ ব্যক্তিগত জীবনে নিলুফার জাফরের সাথে বিবাহ বন্ধনে আবদ্ধ হন। নিলুফার জাফর, ২০০৮ সালের জাতীয় সংসদ নির্বাচনে ফরিদপুর-৪ আসন থেকে আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে প্রকাশ হওয়া পানামা পেপারসে এই দম্পতির নাম প্রকাশিত হয়েছিল এবং ব্রিটিশ ভার্জিন আইল্যান্ডে অফসোর কোম্পানি রয়েছে বলে তখন পানামা পেপারসে উল্লেখ করা হয়।

তথ্যসূত্র 

১৯৪৯-এ জন্ম
জীবিত ব্যক্তি
ফরিদপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
অষ্টম জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
১৯৪৭-এ জন্ম
সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বাংলা সাহিত্যিকদের ছদ্মনাম

বাংলা ভাষায় রচিত সাহিত্যকর্ম বাংলা সাহিত্য নামে পরিচিত। আনুমানিক খ্রিষ্টীয় সপ্তম শতাব্দীর মাঝামাঝি বাংলা ভাষায় সাহিত্য রচনার সূত্রপাত হয়। বাংলা ভাষা তথা বিশ্বের সকল সাহিত্যে সাহিত্যিকরা অনেক সময় নিজেদের নাম আত্মগোপন করে অন্য কোনো নামে সাহিত্য রচনা করতেন। বাংলা ভাষাতেও এর ব্যতিক্রম হয়নি। অনেক কবি, সাহিত্যিক, উপন্যাসিক ও নাট্যকার তাদের আসল নাম গোপন করে ছদ্মনামে সাহিত্য রচনা করতেন। নিম্নে তার একটি তালিকা দেওয়া হলো।

তালিকা

তথ্যসূত্র

বাংলা সাহিত্য
ছদ্মনামধারী লেখক
শামীমা নাজনীন

শামীমা নাজনীন একজন বাংলাদেশী চলচ্চিত্র, মঞ্চ এবং টেলিভিশন অভিনেত্রী। তিনি ২০১২ সালের ঘেটু পুত্র কমলা ছবিতে অভিনয়ের জন্য শ্রেষ্ঠ অভিনেত্রী হিসেবে মেরিল-প্রথম আলো পুরস্কার পেয়েছেন।

সংক্ষিপ্ত জীবনী 
নাজনীন ১৯৯৪ সালে ইডেন কলেজ থেকে পদার্থবিজ্ঞান বিভাগে স্নাতক ডিগ্রি অর্জন করেন। তিনি ১৯৯৬ সালে নাগরিক নাট্য সম্প্রদায় এর সাথে মঞ্চ নাটকে অভিনয় শুরু করেন। তিনি দুই দুয়ারী ছবির জন্য সেরা পার্শ্ব অভিনেত্রী হিসেবে বাচসাস পুরস্কার পান। তিনি ২০১২ সালের ১৫তম মেরিল-প্রথম আলো পুরস্কার বিজয়ী।

চলচ্চিত্রের তালিকা 
 শ্যামল ছায়া
 শ্রাবণ মেঘের দিন
 ঘেটু পুত্র কমলা
 পিতা
 দুই দুয়ারী

তথ্যসূত্র

বহিঃসংযোগ 
 

ইংরেজি ভাষার বহিঃসংযোগ থাকা নিবন্ধ
জীবিত ব্যক্তি
বাংলাদেশী অভিনেত্রী
বাংলাদেশী চলচ্চিত্র অভিনেত্রী
বাংলাদেশী মঞ্চ অভিনেত্রী
বাংলাদেশী টেলিভিশন অভিনেত্রী
জন্মের বছর অনুপস্থিত (জীবিত ব্যক্তি)
ইডেন মহিলা কলেজের প্রাক্তন শিক্ষার্থী
মুরারই গভঃ পলিটেকনিক কলেজ

মুরারই গভঃ পলিটেকনিক কলেজ  একটি সরকারি পলিটেকনিক কলেজ। এটি পশ্চিমবঙ্গ সরকার কর্তৃক ২০১৫ সালে স্থাপিত হয়। এই পলিটেকনিক কলেজটি  পশ্চিমবঙ্গ রাষ্ট্রীয় কারিগরী পরিষদ এর সঙ্গে যুক্ত এবং সর্ব ভারতীয় টেকনিক্যাল পরিষদ দ্বারা স্বীকৃত। এই কলেজটি মূলত ডিপ্লোমা কলেজ, যার ডিপ্লোমা কোর্সগুলি হল - ইলেক্ট্রনিক্স-কমিউনিকেশন ইঞ্জিনিয়ারিং, সার্ভে ইঞ্জিনিয়ারিং এবং কম্পিউটার সায়েন্স টেকনোলজি।
মুরারই গভঃ পলিটেকনিক কলেজটি মুরারই থানার অন্তর্গত একটি প্রত্যন্ত গ্রামে মহুরাপুরে অবস্থিত।

যোগাযোগ
নিকটবর্তী রেলওয়ে স্টেশন বাঁশলই, রাজগ্রাম এবং মুরারই। এছাড়া রয়েছে ৭নং রাজ্য সড়ক।

তথ্যসূত্র 

২০১৫-এ প্রতিষ্ঠিত শিক্ষাপ্রতিষ্ঠান
২০১৫-এ পশ্চিমবঙ্গে প্রতিষ্ঠিত
বীরভূম জেলার বিশ্ববিদ্যালয় ও কলেজ
পশ্চিমবঙ্গের পলিটেকনিক কলেজ
কবি নজরুল কলেজ

কবি নজরুল কলেজ () এটি ১৯৮৫ সালে বীরভূম জেলার মুরারইয়ে স্নাতক কলেজ রূপে স্থাপিত হয়। যা বর্ধমান বিশ্ববিদ্যালয় এর অধীনস্থ।
এই কলেজটি বিশ্ববিদ্যালয় মঞ্জুরি কমিশন দ্বারা স্বীকৃত।

বিভাগ 
কলা বিভাগ

 বাংলা
 ইংরেজি
 ইতিহাস
 রাষ্ট্রবিজ্ঞান
 ভূগোল
 দর্শন
বাণিজ্য বিভাগ

 বাণিজ্য
 বিজ্ঞান বিভাগ

 পিওর সাইন্স

আরও দেখুন 
 ভারতের শিক্ষা ব্যবস্থা
 পশ্চিমবঙ্গে শিক্ষা

তথ্যসূত্র 

বর্ধমান বিশ্ববিদ্যালয়ের অধিভুক্ত কলেজ
১৯৮৫-এ পশ্চিমবঙ্গে প্রতিষ্ঠিত
বীরভূম জেলার বিশ্ববিদ্যালয় ও কলেজ
১৯৮৫-এ প্রতিষ্ঠিত শিক্ষাপ্রতিষ্ঠান
কাজী নজরুল ইসলামের নামাঙ্কিত স্মারক
রামপুরহাট কলেজ

রামপুরহাট কলেজ, স্থাপিত হয় ১৯৫০ সাালে, এই কলেজটি সরকার অনুমোদিত এবং বর্ধমান বিশ্ববিদ্যালয় স্বীকৃত একটি কলেজ।

ইতিহাস

বিভাগ

বিজ্ঞান 

 রসায়নবিদ্যা
 পদার্থবিদ্যা
 গণিত
 উদ্ভিদবিদ্যা
 প্রাণিবিদ্যা

কলা ও বাণিজ্য 

 বাংলা
 ইংরেজি
 সংস্কৃত
 ইতিহাস
 ভূগোল
 রাষ্ট্রবিজ্ঞান
 দর্শন
 অর্থনীতি
 বাণিজ্য

স্বীকৃতি 
সম্প্রতি রামপুরহাট কলেজ এনএএসি দ্বারা 'বি'গ্রেড পেয়েছে।  এছাড়াও কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।

আরও দেখুন 
ভারতের শিক্ষা ব্যবস্থা
পশ্চিমবঙ্গে শিক্ষা

তথ্যসূত্র 

বর্ধমান বিশ্ববিদ্যালয়ের অধিভুক্ত কলেজ
১৯৫০-এ প্রতিষ্ঠিত শিক্ষাপ্রতিষ্ঠান
১৯৫০-এ পশ্চিমবঙ্গে প্রতিষ্ঠিত
বীরভূম জেলার বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
বারমাল জেলা

বারমাল জেলা (, ) আফগানিস্তানের  পাক্তিকা প্রদেশের একটি জেলা। এটি    পাকিস্তানের    উত্তর ওয়াজিরিস্তান এবং দক্ষীণ  ওয়াজিরিস্তানের সীমান্তের ধারে যা পাকিস্তানের  পূর্ববর্ততি    কেন্দ্রীয় প্রশাসিত উপজাতীয় অঞ্চলগুলির মধ্যে একটি জেলা হিসেবে পরিচিত।

আঙ্গুর আদা হচ্ছে জেলাটির প্রধান শহর। গোমল জেলার শকিন শুধু পশ্চিম অঞ্চলে অবস্থান করছে।

বারমাল জেলার অন্যান্য শহরগুলির মধ্যে রয়েছে নিম্নরুপ:

১: মার্ঘা আদা

২: লামান আদা

৩: গাজখেল আদা

৪: জার্গার আদা

৫: টাইটুন শাগা

জেলাটিতে মূলত পশতুন সম্প্রদায়ের লোকজনের বসবাস, যেখানে প্রধানত খারোটি ও ওজিরা রয়েছে।

তথ্যসূত্র

পাক্তিকা প্রদেশের জেলা
দিলা জেলা

দিলা জেলা () আফগানিস্তানের পাক্তিকা প্রদেশের একটি অন্যতম জেলা।

জনসংখ্যার উপাত্ত
এখানকার জনংখ্যা আনুমানিক প্রায় ২০,০০০ জন এর মত  এবং প্রায় ৬০০ কিমি এলাকা জুড়ে জেলাটির অবস্থান। জেলা রাজধানীর শহরের নাম হচ্ছে দেলা নামক গ্রাম, যেখানে প্রায় শত শত পরিবারের বসতি রয়েছে। এছাড়াও এলাকাটিতে ছোট ছোট গ্রাম রয়েছে, যার মধ্যে ৩ থেকে ৫০টির মত পরিবারের বসবাস রয়েছে। এখানকার প্রভাবশালী উপজাতিগুলির মধ্যে রয়েছে সুলেইমান খেলা, সুলতান খেলা এবং জালালজাই। এছাড়াও উল্লেখযোগ্য কিছু উপ-উপজাতি রয়েছে।

ভাষা
এখানকার প্রধান ভাষা হচ্ছে পশতু ভাষা। এখানকার বেশিরভাগ লোকই অশিক্ষিত, যদিও বেশ কয়েকজন প্রবীণ ব্যক্তিবর্গ রয়েছেন যারা শিক্ষিত এবং স্থানীয় জনতারা প্রতিনিধির দায়িত্ব পালন করে থাকেন।

পাক্তিকা প্রদেশের জেলা
সারা আলি খান

সারা আলি খান (, ; জন্ম: ১২ আগস্ট ১৯৯৫) হলেন একজন ভারতীয় অভিনেত্রী, যিনি হিন্দি চলচ্চিত্রে কাজ করেন। তিনি বলিউড অভিনেতা সাইফ আলি খান এবং অভিনেত্রী অমৃতা সিংয়ের কন্যা। জন্মসূত্রে তিনি পতৌদি পরিবারের সদস্য এবং মনসুর আলি খান পতৌদি ও শর্মিলা ঠাকুরের নাতনি। কলাম্বিয়া বিশ্ববিদ্যালয় হতে স্নাতকোত্তর ডিগ্রি অর্জনের পর, ২০১৮ সালে, সারা রোমান্টিক চলচ্চিত্র কেদারনাথে সুশান্ত সিং রাজপুতের বিপরীতে অভিনয় করার মাধ্যমে বলিউডে যাত্রা শুরু করেন।

প্রারম্ভিক জীবন
সারা আলি খান হচ্ছেন মনসুর আলি খান পতৌদি এবং শর্মিলা ঠাকুরের পুত্র সাইফ আলি খান এবং অমৃতা সিংয়ের (তারা উভয়েই হিন্দি চলচ্চিত্র জগতের অভিনয়শিল্পী) কন্যা; তিনি ১৯৯৫ সালের ১২ই আগস্ট তারিখে, মহারাষ্ট্রের মুম্বাইয়ে জন্মগ্রহণ করেন। তিনি পতৌদি পরিবারের একজন সদস্য। তার ভাই ইব্রাহিম আলি খান ২০০৮ সালে মুক্তিপ্রাপ্ত চলচ্চিত্রে তাশানে একজন শিশু অভিনেতা হিসেবে কাজ করেন। তার সৎভাই, তৈমুর আলি খান হচ্ছে তার বাবা এবং বলিউড অভিনেত্রী কারিনা কাপুরের ছেলে। তিনি তার বাবার পক্ষ হতে বাঙালি এবং পাঠান জাতির অন্তর্গত এবং তার মায়ের পক্ষ হতে পাঞ্জাবি বংশধর।

মাত্র চার বছর বয়সে, সারা প্রথমবারের মতো বিজ্ঞাপনে অভিনয় করেছিলেন। সাইফের মতে, চলচ্চিত্র ক্যারিয়ারে পদার্পণের জন্য অভিনেত্রী ঐশ্বর্যা রাই বচ্চন সারার অনুপ্রেরণা ছিল। একবার শিকাগোতে অনুষ্ঠিত একটি বিশ্ব সফরে সারা এবং সাইফ একসাথে গিয়েছিলেন, যেখানে ঐশ্বর্যা রাই অভিনয় করেছিলেন; তাকে দেখার পর, সারা তার বাবাকে বলেছিল, "আমি এরকম কিছু একটা করতে চাই"। ২০০৪ সালে, সারা যখন মাত্র নয় বছর বয়সী ছিলেন, তখন তার বাবা-মায়ের তালাক হয়ে যায় এবং অমৃতা তার সন্তানদের বৈধ অভিভাবক হিসেবে দায়িত্ব গ্রহণ করেছিলেন। সাইফকে প্রথমে সারা এবং সারার ভাইয়ের সাথে দেখা করার অনুমতি দেওয়া হয়নি; পরবর্তীতে তারা সমঝোতা করে এবং সাইফের মতে, বর্তমানে সারা এবং তার মধ্যে "পিতা ও কন্যার চেয়ে বন্ধুত্বের সম্পর্ক বেশি"। তার সৎমা কারিনার সাথেও সারার সুসম্পর্ক বিদ্যমান; তিনি ২০১৮ সালে এক সাক্ষাৎকারে বলেছেন, "আমি আমার মধ্যে তার [কারিনার] পেশাগত ভাবমূর্তি আত্মভূত করতে চাই"। কিশোর বয়সে, সারার তার ওজন কমার জন্য লড়াই করেছিলেন এবং তাকে ফিট থাকার জন্য কঠোর সময়সূচির অধীনে দৈনন্দিন কর্মকাণ্ড সম্পন্ন করতে হয়েছিল। তিনি পলিসিস্টিক ওভারি সিন্ড্রোমে আক্রান্ত, যাকে তিনি তার ওজন বৃদ্ধির কারণ হিসেবে বিবেচনা করেন। ২০১৬ সালে, সারা নিউইয়র্কের কলাম্বিয়া বিশ্ববিদ্যালয় হতে স্নাতক ডিগ্রি অর্জন করেছেন, যেখানে তিনি আইন ও রাজনৈতিক বিজ্ঞান বিভাগে অধ্যয়ন করেছিলেন।

চলচ্চিত্রের তালিকা

তথ্যসূত্র

বহিঃসংযোগ
 
 
 

১৯৯৫-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের অভিনেত্রী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
পশতুন বংশোদ্ভূত ভারতীয় ব্যক্তি
ওয়েবকিট

ওয়েবকিট একটি জনপ্রিয় ব্রাউজার ইঞ্জিন। অ্যাপলের সাফারি ও অন্যান্য পণ্যে ব্যবহারের জন্যে এটি সমাধিক পরিচিত।

ওয়েবকিট আমাজন কিন্ডল ই-বুক পাঠকের সাথে আসা নিরীক্ষামূলক ব্রাউজারেরও ভিত্তি, আবার অ্যাপলের আইওএসের ডিফল্ট ব্রাউজার, ওএস ৬ ও তারপরের ব্ল্যাকব্যারি ব্রাউজার এবং টাইজেন মোবাইল অপারেটিংস সিস্টেমের ভিতও ওয়েবকিট। ওয়েবকিটের সি++ অ্যাপলিকেশন প্রোগ্রামিং ইন্টারফেস (এপিআই) উইন্ডোতে ওয়েব উপাদান দেখাতে ক্লাসসমূহের একটি সেট প্রদান করে, এবং ব্যবহারকারী ক্লিকের পরে লিংক অনুসরণ, ব্যাক-ফরওয়ার্ড তালিকা ব্যবস্থাপনা, ও সাম্প্রতিক ভ্রমণকৃত পৃষ্ঠাসমূহের ইতিহাস ব্যবস্থাপনার মত ব্রাউজার বৈশিষ্ট্যের প্রয়োগ করে।

ওয়েবকিটের এইচটিএমএল ও জাভাস্ক্রিপ্ট কোড মূলত কেডিইর কেএইচটিএমএল এবং কেজেএস লাইব্রেরির ফোর্ক ছিলো। এরপর এটার আরো উন্নয়ন করে কেডিই, অ্যাপল, গুগল, নকিয়া, বিটস্ট্রিম, ব্ল্যাকব্যারি, ইগালিয়া, এবং অন্যান্য। এ প্রকল্প ম্যাকওএস, মাইক্রোসফট উইন্ডোজ, গ্নু/লিনাক্স এবং অন্য কিছু ইউনিক্স-সদৃশ অপারেটিং সিস্টেমসমূহ সমর্থন করে। ৩ এপ্রিল ২০১৩ গুগল ওয়েবকিটের উপাদান ওয়েবকোর ফোর্ক করে গুগল ক্রোমের ভবিষ্যৎ সংস্করণে ব্লিংক নামে ব্যবহারের ঘোষণা দেয়।

তথ্যসূত্র

বহিঃসংযোগ 
 
 সানস্পাইডার ১.০ জাভাস্ক্রিপ্ট বেঞ্চমার্ক 

অ্যাপলিকেশন প্রোগ্রামিং ইন্টারফেস
মোবাইল সফটওয়্যার
সফটওয়্যার ফোর্ক
লেআউট ইঞ্জিন
১৯৯৯-এর সফটওয়্যার
২০০৫-এর সফটওয়্যার
সি++ ভাষায় প্রোগ্রামকৃত মুক্ত সফটওয়্যার
ওয়েবকিট ভিত্তিক সফটওয়্যার
টিমাক্স

টিমাক্স () ইউনিক্স-সদৃশ অপারেটিং সিস্টেম সমূহের জন্যে একটি টার্মিনাল মাল্টিপ্লেক্সার। এটি একইসময় একক একটি উইন্ডোতে বহু টার্মিনাল সেশনে প্রবেশের অনুমোদন দেয়। এটি যুগপৎ একাধিক কমান্ড-লাইন প্রোগ্রাম চালানোর জন্যে সুবিধাজনক। এটি নিয়ন্ত্রণকারী টার্মিনাল থেকে প্রসেসকে বিচ্ছিন্ন করতেও ব্যবহৃত হয়, যাতে সিকিউর শেল সেশনসমূহ প্রদর্শিত অবস্থায় না থেকেও সক্রিয় থাকতে পারে।

বৈশিষ্ট্য 
টিমাক্স গ্নু স্ক্রিনের অনেকগুলো বৈশিষ্ট্য ধারণ করে। এটি ব্যবহারকারীকে একটি নির্দিষ্টি শারিরীক বা ভার্চুয়াল কনসোলের সাথে আবদ্ধ নয় এমন ক্লায়েন্টের সাথে একটি টার্মিনাল সেশন শুরু করার অনুমোদন দেয়; একাধিক টার্মিনাল সেশন একটি একক টার্মিনাল সেশনের অভ্যন্তরে তৈরি করা যায় এবং অতঃপর স্বাধীনভাবে একটি ভার্চুয়াল কনসোল থেকে অন্যটিতে প্রতিক্ষেপন করা যায়, আর প্রতিটি সেশনের একাধিক সংযুক্ত ক্লায়েন্ট থাকতে পারে।টিমাক্সের কিছু উল্লেখযোগ্য বৈশিষ্ট্য হলো:
 চলমান সেশনসমূহ, উইন্ডোসমূহ ও ক্লায়েন্টসমূহের মিথষ্ক্রিয় নির্বাচনের জন্যে মেনু
 উইন্ডো অবাধ সংখ্যক সেশনের সাথে সংযুক্ত করা যায়
 টিমাক্স ব্যবস্থাপনার জন্যে ভি-সদৃশ অথবা ইম্যাকস কমান্ড-মোড (স্বয়ংক্রিয় সমাপন সহযোগে)
 বিল্ট-ইন সিরিয়াল ও টেলনেট ক্লায়েন্টের অভাব (অনেকে যাকে টার্মিনাল মাল্টিপ্লেক্সারের জন্যে ব্লোট হিসেবে দেখে)
 সহজ কনফিগারেশন
 ভিন্ন ভিন্ন কমান্ড কী সমূহ —এটি স্ক্রিনের ড্রপ-ইন বিকল্প নয়, সামঞ্জস্য কীবাইন্ডিং ব্যবহারের জন্যে কনফিগার করা যায়
 লম্বালম্বি ও আনুভূমিক উইন্ডো বিভক্তি সমর্থন।

গ্রহণযোগ্যতা 
টিমাক্স ওপেন বিএসডিতে অন্তর্ভুক্ত থাকে এবং অন্যান্য অনেক ইউনিক্স-সদৃশ অপারেটিং সিস্টেমের জন্যে প্যাকেজ ব্যবস্থাপক হিসেবে রয়েছে।

আরও দেখুন 

 গ্নু স্ক্রিন

তথ্যসূত্র

বহিঃসংযোগ 
 

ইউনিক্স সফটওয়্যার
টার্মিনাল মাল্টিপ্লেক্সার
ওপেনবিএসডি
পিপলু খান

রেজাউর রহমান খান যিনি পিপলু রহমান খান হিসেবে পরিচিত, বাংলাদেশি টেলিভিশন বিজ্ঞাপন এবং চলচ্চিত্রনির্মাতা। বিভিন্ন টেলিভিশন বিজ্ঞাপন তৈরি করার পরে, ২০১৮ সালে তিনি ঐতিহাসিক প্রামান্যনাট্য হাসিনা: অ্যা ডটার'স টেল নির্মাণ করে পরিচিতি অর্জন করেন। এটি তার পরিচালিত প্রথম চলচ্চিত্র যেটি বাংলাদেশের সর্বশেষ প্রধানমন্ত্রী শেখ হাসিনার জীবনের উপর ভিত্তি করে নির্মিত একটি জীবনী চলচ্চিত্র। বিজ্ঞাপন নির্মাণ কর্মজীবনে তিনি বাংলাদেশ এবং ভারতের মুম্বইয়ে গ্রামীণফোন, ইউনিলিভার-এর মতো ব্র্যান্ডের সাথে কাজ করেছেন। তিনি হাসিনা: অ্যা  ডটার'স টেল চলচ্চিত্রের একটি গানে কণ্ঠ দিয়েছিলেন।

চলচ্চিত্রতালিকা

প্রামান্যনাট্য

তথ্যসূত্র

বহিঃসংযোগ

জীবিত ব্যক্তি
বাংলাদেশী চলচ্চিত্র পরিচালক
২১শ-শতাব্দীর বাংলাদেশী চলচ্চিত্র পরিচালক
বাংলাদেশী পুরুষ চিত্রনাট্যকার
চট্টগ্রাম জেলার চলচ্চিত্র পরিচালক
গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
বাংলাদেশী চিত্রনাট্যকার
পতৌদি পরিবার

পতৌদি পরিবার  হচ্ছে ভারতের প্রাক্তন রাজধানী পতৌদি রাজ্যের নবাব পরিবার। এই পরিবারটি পাঁচ শতাব্দী পূর্বে আফগানিস্তান থেকে আগত বলে ধারণা করা হয়।

উল্লেখযোগ্য সদস্য
মনসুর আলি খান পতৌদি, পতৌদি রাজ্যের সাবেক খেতাবসার নবাব এবং ভারত জাতীয় ক্রিকেট দলের খেলোয়াড়।
শর্মিলা ঠাকুর, ভারতীয় অভিনেত্রী এবং মনসুর আলি খান পতৌদির স্ত্রী।
সাইফ আলি খান, পতৌদির নবাবের দাবিদার এবং ভারতীয় অভিনেতা।
সোহা আলি খান, ভারতীয় অভিনেত্রী এবং সাইফ আলি খানের বোন।
অমৃতা সিং, সাইফ আলি খানের প্রাক্তন স্ত্রী।
কারিনা কাপুর, সাইফ আলি খানের স্ত্রী।
সারা আলি খান, সাইফ আলি খান এবং অমৃতা সিংয়ের মেয়ে।
ইব্রাহীম আলি খান, সাইফ আলি খান এবং অমৃতা সিংয়ের ছেলে।
তৈমুর আলি খান, কারিনা কাপুর এবং সাইফ আলি খানের ছেলে।

পারিবারিক সম্পত্তি
পরিবারের শেষ নবাব যিনি শাসন করেছেন নবাব রূপে তিনি ছিলেন মনসুর আলি খান পতৌদি। তিনি বিয়ে করেছিলেন অভিনেত্রী শর্মিলা ঠাকুরকে। তাঁর তিন ছেলেমেয়ে। সইফ, সোহা ও সাবা। মনসুর আলি খান পটৌডি ভারতীয় ক্রিকেট দলের অধিনায়কও ছিলেন। আপাতত পটৌডি প্যালেসের নবাব রূপে দায়িত্বে রয়েছেন সইফ আলি খান। হরিয়ানার পটৌডি প্যালেসে প্রায় ৮০০ কোটি টাকার সম্পত্তি রয়েছে বলে জানা যায়। মনসুর আলির গোটা সম্পত্তি সইফ, সোহা ও সাবার মধ্যে ভাগ করা রয়েছে।

তথ্যসূত্র

ভারতীয় পরিবার
পতৌদি
সাইফ আলি খান
আইপডলিনাক্স

আইপডলিনাক্স () অ্যাপলের আইপডের জন্যে বিশেষভাবে ডিজাইনকৃত একটি মিউসিলিনাক্স-ভিত্তিক লিনাক্স ডিস্ট্রিবিউশন। যখন আইপডলিনাক্স কার্নেল বুট হয় এটি অ্যাপলের আইপড ওএসের স্থান দখল করে নেয় এবং স্বয়ংক্রিয়ভাবে পডজিলা লোড হয়, যেটি মূলত বাড়তি অন্তর্ভুক্ত প্রোগ্রাম যেমন ভিডিও প্লেয়ার, চিত্র প্রদর্শক, কমান্ড-লাইন শেল,
গেম, প্রোগ্রামিং ডেমো, ভিডিও গেম কনসোলের ইমুলেটরের জন্যে একটি বিকল্প গুই ও লঞ্চার।

২০০৯ মোতাবেক প্রকল্পটি আর সক্রিয় নয় এবং এর ওয়েবসাইটটি আর পরিচালনা করা হয় না। আইপডের জন্যে অন্য ফ্রি ও ওপেন সোর্স সফটওয়্যার উন্নয়ন রকবক্স প্রকল্প, জিরোস্ল্যাকার ও, ফ্রিমাইআইপড নিয়ে চলতে লাগলো, যেগুলো আইপডলিনাক্সকে তার স্থানচ্যুত করে। তবে কিছু তৃতীয় পক্ষের ইন্সটলার এখনও রয়েছে।

তথ্যসূত্র

বহিঃসংযোগ 
 আইপডলিনাক্স প্রকল্প মূল পৃষ্ঠা
 
 পুরোনো প্রকল্পের মূল পৃষ্ঠা

কাস্টম ফার্মওয়্যার
মোবাইল অপারেটিং সিস্টেম
গ্রথিত লিনাক্স ডিস্ট্রিবিউশন
ফ্রি সফটওয়্যার প্রকল্প
মুক্ত সফটওয়্যার
মুক্ত মিডিয়া প্লেয়ার
মুক্ত সফটওয়্যার প্রকল্পসমূহ
লিনাক্স ডিস্ট্রিবিউশন
আলেকজান্দ্রে ওলিভা

আলেকজান্দ্রে "অ্যালেক্স" ওলিভা (), একজন ব্রাজিলিয়ান ফ্রি সফটওয়্যার কর্মী, ডেভেলপার ও ফ্রি সফটওয়্যার ফাউন্ডেশন ল্যাটিন আমেরিকার প্রতিষ্ঠাতা সদস্য। তিনি এখন ক্যাম্পিনাস স্টেট বিশ্ববিদ্যালয়, ব্রাজিলের কম্পিউটিং ইন্সটিউট থেকে পিএইচডি স্থগিত রেখেছেন, যখন রেড হ্যাটে কম্পাইলার প্রকৌশলী হিসেবে কাজ করছেন, এবং জিসিসিতে অবদান রাখছেন। তিনি লিনাক্স-লিব্রে দেখাশুনো করেন, লিনাক্স কার্নেলের একটি ফোর্ক। এ ফোর্ক মূল কার্নেল থেকে সমস্ত নন-ফ্রি বাইনারি ব্লব সরিয়ে ফেলে। জিনিউসেন্স, ট্রিস্কল গ্নু/লিনাক্স এবং ব্ল্যাগ লিনাক্স এন্ড গ্নু এ কার্নেলকে ব্যবহার করে, যেগুলো সবগুলোকে ফ্রি সফটওয়্যার ফাউন্ডেশন এবং গ্নু প্রকল্প সুপারিশ করে থাকে।

২০০৮ এ ওলিভা "The Pig and the Box" বইটি ব্রাজিলিয়ান পর্তুগিজ ভাষায় অনুবাদ করেন। এটি ক্রিয়েটিভ কমন্স-লাইসেন্সকৃত বই যা বাচ্চাদের জন্যে ডিজিটাল রাইটস ম্যানেজমেন্ট বা ডিআরএমের ভয়াবহতা নিয়ে লেখা।

তিনি একজন প্রাতিষ্ঠানিক গ্নু ও ফ্রি সফটওয়্যার বক্তা।

তথ্যসূত্র 

জীবিত ব্যক্তি
বেঞ্জামিন ম্যাকো হিল

বেঞ্জামিন ম্যাকো হিল () একজন ফ্রি সফটওয়্যার কর্মি, হ্যাকার, এবং লেখক। তিনি ডেবিয়ান ও উবুন্টু প্রকল্পে অবদানকারী ও ফ্রি সফটওয়্যার ডেভেলপার এবং  Debian GNU/Linux 3.1 Bible, The Official Ubuntu Server Book, এবং The Official Ubuntu Book বিষয়ের তিনটি বইয়ের সহকারী লেখক।

হিল ওয়াশিংটন বিশ্ববিদ্যালয়ের যোগাযোগ বিভাগের সহকারী অধ্যাপক, এবং ফ্রি সফটওয়্যার ফাউন্ডেশনের পরিচালক বোর্ডের সদস্য।

গ্রন্থপঞ্জি
 Debian GNU/Linux 3.1 Bible (ডেবিয়ান গ্নু/লিনাক্স ৩.১ বাইবেল) 
 The Official Ubuntu Server Book (প্রাতিষ্ঠানিক উবুন্টু সার্ভার বই) 
 The Official Ubuntu Book (প্রাতিষ্ঠানিক উবুন্টু বই)

তথ্যসূত্র

বহিঃসংযোগ 

 

১৯৮০-এ জন্ম
জীবিত ব্যক্তি
কপিরাইট কর্মি
গনু ব্যক্তি
ডেবিয়ান ব্যক্তি
মেধাস্বত্ব কর্মী
ইউনিভার্সিটি অব ওয়াশিংটনের শিক্ষক
সিরাজগঞ্জ এক্সপ্রেস

সিরাজগঞ্জ এক্সপ্রেস (ট্রেন নং ৭৭৫/৭৭৬) বাংলাদেশে বাংলাদেশ রেলওয়ে কর্তৃক পরিচালিত ঢাকা ও সিরাজগঞ্জের মধ্যে চলাচলকারী একটি আন্তঃনগর ট্রেন।

ইতিহাস
"সিরাজগঞ্জবাসী স্বার্থরক্ষা সংগ্রাম কমিটি"-র ব্যানারে ২০০০ সাল থেকে "হয় রেল−নয় জেল" স্লোগানে আন্দোলন শুরু করে। এই আন্দোলনের ধারাবাহিকতায় ২০০৯ সালের ৯ই এপ্রিল প্রধানমন্ত্রী শেখ হাসিনা সিরাজগঞ্জ সরকারি বিশ্ববিদ্যালয় কলেজের জনসভায় সিরাজগঞ্জকে রেল নেটওয়ার্কের আওতায় ঘোষণা দেন। প্রধানমন্ত্রীর এই ঘোষণার বাস্তবায়ন করতে ২০১৩ সালের ২৭শে জুন সিরাজগঞ্জ এক্সপ্রেস চালু হয়। ঐ সময়ে পুরনো লোকোমোটিভ ও কোচ সংবলিত ট্রেনটি সকাল ৭টায় ঈশ্বরদী জংশন থেকে ছেড়ে বেলা ১০টায় সিরাজগঞ্জ বাজার হয়ে ঢাকার কমলাপুরে যাতায়াত শুরু করে। যাত্রী আকৃষ্ট করতে ব্যর্থ হওয়ায় আবারও ২০১৫ সালের ১৩ই ডিসেম্বর ট্রেনটির সময় ও রুট পরিবর্তন করে ভোর ৬টায় সিরাজগঞ্জ বাজার থেকে যাত্রা শুরু করে সরাসরি ঢাকায়, এবং বিকেল ৫টায় ঢাকার কমলাপুর থেকে ছেড়ে রাতে সিরাজগঞ্জ বাজারে আসা যাওয়া শুরু করে। কিন্তু এটিতে যাত্রী অনেক কমে যায় ও একটি অলাভজনক ট্রেন হিসেবে এখনো চলাচল করছে।

আসন বিন্যাস 
সিরাজগঞ্জ এক্সপ্রেসে ১১টি কোচে ৯৬৬টি আসন রয়েছে। এর মধ্যে তাপানুকুল স্লিপার শ্রেণীর ৭৮টি, স্নিগ্ধার ১০৫টি এবং শোভন চেয়ারের ৭৮৩টি আসন রয়েছে।

দুর্ঘটনা 

 ০২/১০/২০২০: টাঙ্গাইলের কা‌লিহাতী উপজেলার হাতিয়া নামক এলাকায় কাভার্ডভ‌্যান ও পিকআপ সংঘর্ষ হয়। এতে কাভার্ডভ‌্যান‌টি ছিট‌কে চলন্ত সিরাজগঞ্জ এক্সপ্রেসের পাওয়ার কারের সাথে সংঘর্ষ হয়। এরপর সে‌টি দ্বিতীয়বার ছিট‌কে ট্রেনের তে‌লের টে‌ঙ্কির সা‌থে সংঘর্ষ হ‌লে তে‌লের টে‌ঙ্কি ক্ষতিগ্রস্ত হ‌য়ে তেল বের হ‌তে থা‌কে। এই দুর্ঘটনায় কাভার্ডভ্যানের চালক নিহত হয় এবং অন্তত চারজন আহত হয়।

তথ্যসূত্র

বহিঃসংযোগ 
 বাংলাদেশ রেলওয়ের ওয়েবসাইট

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
লুৎফর রহমান খান আজাদ

লুৎফর রহমান খান আজাদ একজন বাংলাদেশি রাজনীতিবিদ ও সাবেক প্রতিমন্ত্রী। তিনি টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় বিভিন্ন সময় শ্রম ও কর্মসংস্থান, বস্ত্র ও পাট এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। বর্তমান তিনি বিএনপির চেয়ারপারসনের উপদেষ্টা হিসেবে দায়িত্ব পালন করছেন।

প্রারম্ভিক জীবন
আজাদ ১৯৫৭ সালের ১ জানুয়ারি টাঙ্গাইল জেলার ঘাটাইল উপজেলায় জন্মগ্রহণ করেন। তার পিতার নাম হাবিবর রহমান ও মাতার নাম সুফিয়া খানম। উচ্চ মাধ্যমিক পর্যন্ত লেখাপড়া করে তিনি রাজীতিতে প্রবেশ করেন।

রাজনৈতিক জীবন
আজাদ ঘাটাইল উপজেলা নিয়ে গঠিত টাঙ্গাইল-৩ নির্বাচনী আসন থেকে ১৯৯১, ১৯৯৬, ২০০১ সালের জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। এ তিনটি নির্বাচনে তিনি তার চাচাত ভাই ও আওয়ামী লীগের শামসুর রহমান খান শাহজাহানের সাথে প্রতিদ্বন্দ্বীতা করে যথাক্রমে ৭১,১৫৭, ৭৩,৮১৫ ও ৯৪,৪২০ ভোট পান ও বিজয়ী হন। ২০০৮ সালের নবম জাতীয় সংসদ নির্বাচনে একই আসনে বাংলাদেশ আওয়ামী লীগের প্রার্থী মতিউড় রহমানের সাথে প্রতিদ্বন্দ্বীতা করে ৮৩,০৭৬ ভোট লাভ করেন এবং পরাজিত হন। ২০১৮ সালের নির্বাচনে একই আসনে বাংলাদেশ জাতীয়তাবাদী দলের মনোনয়ন লাভ করেন।

আজাদ, খালেদা জিয়ার দ্বিতীয় মন্ত্রিসভায় ২০০২ সালের ১১ ফেব্রুয়ারি থেকে ২০০৩ সালের ২২ মে পর্যন্ত শ্রম ও কর্মসংস্থান মন্ত্রণালয়ের প্রতিমন্ত্রী, ২২ মে ২০০৩ থেকে ৬ মে ২০০৪ পর্যন্ত বস্ত্র ও পাট মন্ত্রণালয়ের প্রতিমন্ত্রী এবং ২০০৬ সালের ৯ জুলাই থেকে ২৯ অক্টোবর পর্যন্ত প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব পালন করেন।

তথ্যসূত্র

জীবিত ব্যক্তি
১৯৫৭-এ জন্ম
টাঙ্গাইল জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
বাংলাদেশের সাবেক প্রতিমন্ত্রী
খালেদা জিয়ার দ্বিতীয় মন্ত্রিসভার সদস্য
বাংলাদেশের বিজ্ঞান ও প্রযুক্তি প্রতিমন্ত্রী
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
কমার্স কলেজ

কমার্স কলেজ ভারত, বাংলাদেশের ও অন্যথা 'কমার্স কলেজ' নামের শিক্ষা প্রতিষ্ঠানগুলিকেই নির্দেশ করে:-

বাংলাদেশ 
 ঢাকা কমার্স কলেজ- বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও স্নাতকোত্তর কলেজ।
 সরকারি কমার্স কলেজ - বাংলাদেশের দক্ষিণ পূর্বাঞ্চলীয় শহর চট্টগ্রামের আগ্রাবাদ এলাকায় অবস্থিত একটি কলেজ।
 আজম খান কমার্স কলেজ- যশোর সড়ক, খুলনায় অবস্থিত বাংলাদেশে প্রথম বাণিজ্য কলেজ।

ভারত 
 গোয়েঙ্কা কলেজ অব কমার্স- কলকাতার একটি কলেজ।

আরও দেখুন
লিভ উলমান

লিভ ইয়োহানে উলমান (Liv Johanne Ullmann; জন্ম: ১৬ ডিসেম্বর ১৯৩৮) হলেন একজন নরওয়েজীয় অভিনেত্রী ও চলচ্চিত্র পরিচালক। তিনি সুয়েডীয় পরিচালক ইংমার বারিমানের পাণিপ্রার্থীদের একজন।

উলমান দ্য এমিগ্র্যান্টস (১৯৭১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং আরও চারটি গোল্ডেন গ্লোবের মনোনয়ন লাভ করেন। ২০০০ সালে তিনি তার নির্মিত দ্বিতীয় চলচ্চিত্র ফেইথলেস-এর জন্য পাল্ম দর পুরস্কারের মনোনয়ন লাভ করেন। তিনি সিনস ফ্রম আ ম্যারিজ (১৯৭৩) ও ফেস টু ফেস (১৯৭৬) চলচ্চিত্রের জন্য দুটি বাফটা পুরস্কার এবং দি ইমিগ্র্যান্টস ও ফেস টু ফেস চলচ্চিত্রের জন্য দুটি একাডেমি পুরস্কারের মনোনয়ন লাভ করেন।

কর্মজীবন
উলমান ১৯৫০-এর দশকের মাঝামাঝি সময়ে নরওয়েতে মঞ্চ অভিনেত্রী হিসেবে তার অভিনয় জীবন শুরু করেন। তিনি তার কর্মজীবনের বেশির ভাগ সময়ই মঞ্চে কাজ করেন এবং হেনরিক ইবসেনের আ ডল্‌স হাউজ নাটকে নোরা চরিত্রে অভিনয় করে পরিচিতি অর্জন করেন। কিন্তু পরবর্তী সময়ে তিনি সুয়েডীয় পরিচালক ইংমার বারিমানের চলচ্চিত্রে কাজ শুরু করার পর অধিক খ্যাতি অর্জন করেন। তিনি বারিমানের ১০টি চলচ্চিত্রে অভিনয় করেন, তন্মধ্যে উল্লেখযোগ্য হল পারসোনা (১৯৬৬), দ্য প্যাসন অব অ্যানা (১৯৬৯), ক্রাইজ অ্যান্ড হুইস্পার্স (১৯৭২) ও অটাম সোনাটা (১৯৭৮)। শেষোক্ত চলচ্চিত্রে তার সাথে অভিনয় করেন ইংরিদ বারিমান এবং এই ছবি দিয়ে ইংরিদ পুনরায় সুয়েডীয় চলচ্চিত্রে কাজ শুরু করেন। উলমানকে প্রায়ই সুয়েডীয় অভিনেতা ও ইংমারের সহকর্মী এরলান্ড ইয়োসেফসনের বিপরীতে অভিনয় করতে দেখা যেত। তার সাথে তিনি সুয়েডীয় টেলিভিশন নাটক সিনস ফ্রম আ ম্যারিজ (১৯৭৩)-এ অভিনয় করেন, যা পূর্ণদৈর্ঘ্য চলচ্চিত্র হিসেবে সম্পাদনা করা হয়েছিল এবং প্রেক্ষাগৃহে প্রদর্শিত হয়েছিল। উলমান রিচার্ড অ্যাটনবারা পরিচালিত আ ব্রিজ টু ফার (১৯৭৭) ছবিতে লরন্স অলিভিয়ের বিপরীতে অভিনয় করেন।

তথ্যসূত্র

বহিঃসংযোগ
 
 
 

১৯৩৮-এ জন্ম
জীবিত ব্যক্তি
২০শ শতাব্দীর নরওয়েজীয় অভিনেত্রী
২১শ শতাব্দীর নরওয়েজীয় অভিনেত্রী
নরওয়েজীয় কণ্ঠ অভিনেত্রী
নরওয়েজীয় চলচ্চিত্র অভিনেত্রী
নরওয়েজীয় চলচ্চিত্র পরিচালক
নরওয়েজীয় চিত্রনাট্যকার
নরওয়েজীয় টেলিভিশন অভিনেত্রী
নরওয়েজীয় টেলিভিশন পরিচালক
নরওয়েজীয় মঞ্চ অভিনেত্রী
নরওয়েজীয় মঞ্চ পরিচালক
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
শ্রেষ্ঠ অভিনেত্রী বিভাগে দাভিদ দি দোনাতেল্লো বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
ইংরেজি ভাষার চলচ্চিত্র পরিচালক
ইউনিসেফের শুভেচ্ছাদূত
টোকিওর অভিনেত্রী
দাভিদ দি দোনাতেল্লো বিজয়ী
মার্কিন নারী চিত্রনাট্যকার
ফোর ফ্রিডমস পুরস্কার প্রাপক